ফুলবাড়ী (দিনাজপুর) : দিনাজপুরের ফুলবাড়ীতে গতকাল ট্রাকের চাকায় পিষ্ট হয়ে উপজেলার গঙ্গাপ্রসাদ গ্রামের মৃত কান্টির ছেলে আবদুল জলিল (৬০) মারা গেছেন। প্রত্যক্ষদর্শীরা জানান, ফুলবাড়ী-দিনাজপুর মহাসড়কের ফুলবাড়ী উপজেলার রাঙ্গামাটি নামক স্থানে ফুলবাড়ী থেকে দিনাজপুরগামী ট্রাকের চাকায় পিষ্ট হয়ে আবদুল জলিল নামের ওই বৃদ্ধ  ভিক্ষুক মারা যান। এলাকাবাসী মহাসড়ক অবরোধ করে রাখলে সড়কের উভয় পার্শ্বে অর্ধশত যানবাহন আটকা পড়ে। পরে থানার ওসি শওকত আলীর নেতৃত্বে একদল পুলিশ লাশ উদ্ধার করে সড়ক অবরোধ তুলে দিলে যানবাহন চলাচল স্বাভাবিক হয়।